Imtella' Frar 6, 2021 Rapport: Daphne Cassar Dimostranti fil-Myanmar, magħrufa wkoll bħala Burma. qed jipprotestaw fil-belt ewlenija ta' Myanmar, Yangon, kontra l-kolp ta' stat militari u l-arrest ta' Aung San Suu Kyi L-instigaturi tal-kolp ta' stat militari mblokkaw ukoll l-użu tal-Facebook li huwa sors ewlieni għall-informazzjoni u l-aħbarijiet fil-pajjiż għax qalu li riedu jipproteġu l-istabbilta'. Rapporti m'mhumiex ikkonfermati qed jgħidu li l-użu tal-internet kien imblokkat kompletment wara li eluf esprimew r-rabja tagħhom fuq Twitter u Instagram għall-aħħar żviluppi li rriżultaw wara l-kolp ta' stat militari tal-ewwel ta' Frar/ Il-folol bdew jgħajjtu slogans favur id-demokrazija u sejjħu għall-ħelsien immedjat ta' Suu Kyi u politiċi ewlenin oħrajn li jinsabu taħt house arrest. Skont dokumenti akkwistati minn aġenzija tal-aħbarijiet AFP, Suu Kyi qed tkun akkużata li importat u għamlet użu minn apparat ta' kommunikazzjoni illegalment.